section_heading: Povijest
paragraph_text: Klub je reosnovan, točnije rečeno osnovan kao novi na osnivačkoj skupštini održanoj 10. kolovoza 2015. godine. Petero je osnivača kluba. Za predsjednika kluba izabran je Dražen Skenderović, a potpredsjedničku dužnost i dužnost tehnika obavljat će Miroslav Brajkov. Time je nakon nekoliko godina stanke obnovljeno organizirano igranje nogometa. Klub je u fazi registracije, dok vodstvo već okuplja igrački pogon u obje starosne konkurencije, pionire i seniore.